Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
10 ก.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 8.65 จุด (0.5%) ปิดภาคเช้าที่ 1,730.13 จุด ด้วยมูลค่าการซื้อขาย 33,138.94 ล้านบาท
Most Positive Impact:CPALL (+1.31 จุด),TRUE (+0.98 จุด),ADVANC (+0.87 จุด
Most Negative Impact: SCC (-0.94 จุด), CPF (-0.42 จุด), HMPRO (-0.26 จุด)
รายงานข่าวระบุ สหรัฐฯจะไม่ยังไม่นำบริษัทหัวเว่ย เทคโนโลยี ออกจากรายชื่อบริษัทที่ถูกห้ามซื้อชิ้นส่วนประกอบและเทคโนโลยีจากบริษัทสหรัฐฯ แต่จะออกใบอนุญาตเป็นรายกรณีซึ่งจะต้องไม่กระทบกับความมั่นคงของชาติ ทั้งนี้สหรัฐฯ-จีนเตรียมนัดพบผู้แทนระดับสูงเพื่อเดินหน้าเจรจาการค้ากันต่อ คาดว่าจะมีการเจรจาประเด็นของหัวเว่ยควบคู่กัน
แนวโน้มตลาดบ่าย
มุมมองตลาดบ่ายนี้ คาด SET Index ฟื้นตัวต่อจาก sentiment บวกการเดินหน้าเจรจาการค้าระหว่างสหรัฐฯกับจีนต่อเนื่อง อย่างไรก็ดีมองการฟื้นตัวจำกัด (1,720-1,740 จุด) เนื่องจากตลาดรอติดตามคุณพาวเวลล์กล่าวแถลงการณ์นโยบายการเงินและภาวะเศรษฐกิจสหรัฐฯรอบครึ่งปีต่อสภาคองเกรส(วันที่ 10-11 ก.ค.) ซึ่งจะทำให้ตลาดสามารถคาดการณ์แนวทางการกำหนดนโยบายการเงินปลายเดือนนี้ และกำหนดการลงทุนในระยะถัดไป
TRUE ปรับตัวเพิ่มขึ้น 5.41% เป็นผลจากข่าวการเซ็นต์สัญญากับกทม.โครงการท่อร้อยสายเคเบิ้ลใต้ดิน ทั้งนี้ประเด็นดังกล่าวยังอยู่ระหว่างการเจรจา อย่างไรก็ดีในเชิงพื้นฐานเรายังแนะนำซื้อ TRUE ที่ราคาเป้าหมาย 7.77 บาท เนื่องจากการแข่งขันที่ลดลง และการยืดชำระค่าคลื่น 900 Mhz ช่วยหนุนกระแสเงินสดเป็นบวก
JASIF ปรับตัวเพิ่มขึ้น 1.77% หลังประกาศซื้อสินทรัพย์เข้ากองโดยจะต้องมีการใช้แหล่งเงินทุนจากหนี้ และการเพิ่มทุนจากผู้ถือหุ้นเดิม แนะนำสลับ DIF มาเป็น JASIF เนื่องจาก JASIF ให้อัตราเงินปันผลตอบแทนที่ 8% สูงกว่า DIF ที่ 5.8%
กลยุทธ์การลงทุนทยอยสะสมหุ้นในกลุ่มต่อไปนี้
1) กลุ่มหุ้นที่อิงการบริโภคในประเทศ CPALL HMPRO GLOBAL CPF CPN
2) กลุ่มหุ้นที่อิงกับโครงสร้างพื้นฐานและสาธารณูปโภค AMATA FPT STEC CK BGRIM DTAC BTS
3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF AP QH ADVANC INTUCH SCB TISCO BGC
4) กลุ่ม Laggard play ROBINS BJC CENTEL TRUE ORI
5) กลุ่มที่มีปัจจัยบวกเฉพาะตัว PTT RJH SYNEX AOT GUNKUL PRM MINT
6) Pair trade strategy แนะนำ Long BTS/Short BEM (ตลาด priced in การต่อสัมปทานทางด่วนของ BEM แล้วขณะที่ BTS จะได้ต่อสัมปทานสีเขียว), Long STEC/Short CK (STEC งบดุลแข็งแกร่งพร้อมประมูลงานใหม่)
ประเด็นเศรษฐกิจที่น่าติดตาม วันนี้ติดตามตัวเลขสินค้าคงคลังน้ำมันดิบประจำสัปดาห์ของสหรัฐฯโดยตลาดคาดลดลง 3.6 ล้านบาร์เรล วันพฤหัสฯปธ. Fed จะมีการแถลงนโยบายการเงินและภาวะเศรษฐกิจรอบครึ่งปีต่อสภาคองเกรส พร้อมทั้งติดตามตัวเลขเงินเฟ้อ (CPI) ประจำเดือน มิ.ย. ของสหรัฐฯ ซึ่งตลาดมองไว้ที่ 1.6% YoY
หุ้นแนะนำ AMATA ORI DTAC